rejauldu/bengali-wikipedia huggingface dataset:
আকিফ জাভেদ (জন্ম ১০ অক্টোবর ২০০০) একজন পাকিস্তানি ক্রিকেটার ।  ২০১৯ সালের সেপ্টেম্বরে, ২০১৯-২০ কায়েদ-ই-আজম ট্রফি টুর্নামেন্টের জন্য বেলুচিস্তানের দলে তাকে নির্বাচিত করা হয়েছিল।   ২০১৯-২০ জাতীয় টি২০ কাপে বেলুচিস্তানের হয়ে ১৩ অক্টোবর ২০১৯-এ তার টি-টোয়েন্টি অভিষেক হয়।  ২৮ অক্টোবর ২০১৯ -এ ২০১৯-২০ কায়েদ-ই-আজম ট্রফিতে বেলুচিস্তানের হয়ে প্রথম-শ্রেণীর ক্রিকেটে আত্মপ্রকাশ করেন।   নভেম্বর ২০১৯ সালে, তাকে বাংলাদেশে ২০১৯ এসিসি ইমার্জিং টিমস এশিয়া কাপের জন্য পাকিস্তানের দলে তার নাম ঘোষণা করা হয়েছিল।   নভেম্বর ২০১৯-এ ইমার্জিং টিমস কাপে আফগানিস্তানের বিপক্ষে পাকিস্তানের হয়ে তার লিস্ট এ অভিষেক ঘটে। ২০২১ সালের অক্টোবরে, শ্রীলঙ্কা সফরের জন্য তাকে পাকিস্তান শাহিনস দলে রাখা হয়েছিল।    তথ্যসূত্র    বহিঃসংযোগ      বিষয়শ্রেণী:ইসলামাবাদ ইউনাইটেডের ক্রিকেটার বিষয়শ্রেণী:বেলুচিস্তানের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পশতু ব্যক্তি বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:খাইবার পাখতুনখোয়া থেকে আগত ক্রিকেটার
একরামউদ্দিন আহমেদ (১৮৭২–১৯৪০) সরকারী কর্মকর্তা এবং বাঙালি সাহিত্যিক। তিনি সরকারী চাকরি করার সময় সাঁওতাল জনগণকে সহযোগিতা এবং অবসর গ্রহণের পরে তাঁর শিল্প-সাহিত্যের জন্য পরিচিত।   শৈশব এবং শিক্ষা  আহমদ ব্রিটিশ ভারতের বেঙ্গল প্রেসিডেন্সিের বর্ধমান জেলাের রায়না থানার কুলিয়ায় ১৮৭২ সালে জন্মগ্রহণ করেন। ১৮৯২ সালে বর্ধমান উচ্চ বিদ্যালয় থেকে স্কুল জীবন এবং ১৮৯৪ সালে তিনি বর্ধমান রাজ কলেজ থেকে এফএ পরীক্ষায় উত্তীর্ণ হন। বিএ ডিগ্রির জন্য হুগলি কলেজে ভর্তি হন তবে শেষ হবার আগেই ঝরে পড়েন।   কর্মজীবন  আহমদ ১৮৯৬ সালে সরকারের জরিপকারী হিসাবে কর্মজীবন শুরু করেন এবং পরবর্তীকালে উপ-ব্যবস্থাপকে পদোন্নতি পান। তিনি ১৯১৮ সালে বীরভূমের সাঁওতাল জমিদারদের দ্বারা নিপীড়ন ও শোষণের বিষয়ে একটি প্রতিবেদন তুলে ধরেন। এই প্রতিবেদনের ফলে সাঁওতালদের দমন-পীড়নের বিষয়ে সরকারের দৃষ্টি আকর্ষণ হয়। সাঁওতালদের অধিকার তুলে ধরার প্রয়াসে তিনি সর্বদা পুলিশের সমর্থন পাননি। ১৯২৭ সালে সরকারী চাকরি থেকে অবসর গ্রহণ করেন।  আহমদ সাহিত্য সমালোচক ও লেখক হিসাবে খ্যাতি অর্জন করেন। তিনি রবীন্দ্রনাথ ঠাকুরের সৃষ্টিকর্ম সম্পর্কে অন্যতম শীর্ষস্থানীয় মুসলিম লেখক এবং ১৯১৪ সালে রবীন্দ্রপ্রতিভা লিখেন।তিনি মাইকেল মধুসূদন দত্ত এবং বঙ্কিমচন্দ্র চট্টোপাধ্যায়েরও সাহিত্য সমালোচক। তিনি রোম্যান্টিক উপন্যাস কাঁচ ও মনি (১৯১৯) সহ বেশ কয়েকটি উপন্যাস লিখেন।  তার উপন্যাসগুলি সেই সময়ের গুরুত্বপূর্ণ বাঙালি মুসলিম সাহিত্য পত্রিকা সওগাত এবং মোহাম্মদীতে ধারাবাহিকভাবে ছাপা হয়। তিনি একজন রসিক, প্রাবন্ধিক এবং ছোটগল্প লেখক এবং তাঁর একটি গল্প "ভিক্ষুক" পূর্ব পাকিস্তানের মাধ্যমিক বিদ্যালয়ের একটি নির্ধারিত পাঠ্য ছিল।   মৃত্যু  একরামউদ্দীন আহমদ ১৯৪০ সালের ২০ নভেম্বর কাইথা গ্রামে মারা যান। তাকে ব্রিটিশ ভারতের পশ্চিমবঙ্গের বীরভূম জেলার কাইথায় সমাহিত করা হয়।   তথ্যসূত্র   বিষয়শ্রেণী:১৯৪০-এ মৃত্যু বিষয়শ্রেণী:১৮৭২-এ জন্ম বিষয়শ্রেণী:বাঙালি লেখক বিষয়শ্রেণী:বর্ধমানের ব্যক্তি বিষয়শ্রেণী:১৯শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:বাঙালি মুসলিম বিষয়শ্রেণী:পশ্চিমবঙ্গের লেখক
সুখারী বাংলাদেশের  নেত্রকোণা জেলার আটপাড়া উপজেলার অন্তর্গত একটি ইউনিয়ন।   অবস্থান ও সীমানা  সুখারী ইউনিয়নের উত্তরে দুওজ ইউনিয়ন পশ্চিমে মগড়া নদী ও তেলিগাতী ইউনিয়ন দক্ষিণে মদন উপজেলা এবং পূর্ব দিকে মোহনগঞ্জ উপজেলার অংশ বিশেষ।   ইতিহাস  সুখারী ইউনিয়নের নামকরণে কোনো মতবাদ না থাকলেও অতি প্রাচীন হিন্দু ব্রাহ্মণদের ধারণা মতে, প্রথমতে শুংক নামে একজন হিন্দু পন্ডিত ছিল‌। যে কিনা একটি গভীর জঙ্গলে প্রতিদিন পূজা উদযাপন করত। যে জায়গায় হিন্দুরা হিন্দুদের ভগবানের দরবারে প্রার্থনা করত ওই জায়গাটির নাম ছিল কহরি। গভীর জঙ্গলে এই জায়গায় হিন্দুরা তাদের স্রষ্টার নামে প্রার্থনা অতএব পূজা আরাধনা করার পর তাদের মনে ও পরিবারে সুখ নেমে আসত তাই প্রথম বলা হত সুখহরি। যার জন্য শুংক ও হরি মিলে শুংককহরি থেকে সুখেরহাড়ি পন্ডিত, জায়গা ও রিতির নামানুসারে আজকের এ সুখারী তথা শুংককহরি থেকে সুখেরহাড়ি এভাবে সুখারী নামের উৎপত্তি হয়েছে।   প্রশাসনিক এলাকা  সুখারী ইউনিয়ন ২২টি গ্রাম ও ৯টি ওয়ার্ড নিয়ে গঠিত।  ওয়ার্ডভিত্তিক এ ইউনিয়নের গ্রামগুলো হলো  ওয়ার্ড নং গ্রামের নাম ১নং ওয়ার্ড নরপতিখিলা, গোলালাশ্রম, মধুয়াখালী ২নং ওয়ার্ড সোনাজুর, সোনাকানিয়া ৩নং ওয়ার্ড বাহাদুরপুর, বালাইছ, করারধুব ৪নং ওয়ার্ড দেওশ্রী ৫নং ওয়ার্ড ধর্মরায়, মঙ্গলশ্রী, নীলকন্ঠপুর ৬নং ওয়ার্ড সুখারী, কুলশ্রী ৭নং ওয়ার্ড বাউসা, বাদেউড়া, কাহেতুড়া ৮নং ওয়ার্ড দেবদ্বার, কুট্টাকান্দা, খলাপাড়া ৯নং ওয়ার্ড হাতিয়া, তারাচাপুর   শিক্ষা   শিক্ষাপ্রতিষ্ঠান   প্রাথমিক বিদ্যালয়  ধর্মরায় রামধন সরকারি প্রাথমিক বিদ্যালয়  কুলশ্রী সরকারি প্রাথমিক বিদ্যালয়  বাউসা সরকারি প্রাথমিক বিদ্যালয়  রাজেন্দ্রগঞ্জ   সরকারি প্রাথমিক বিদ্যালয়  সোনাজুর সরকারি প্রাথমিক বিদ্যালয়  বালাইছ সরকারি প্রাথমিক বিদ্যালয়  বাঁধাউরা সরকারি প্রাথমিক বিদ্যালয়  গোপালাশ্রম সরকারি প্রাথমিক বিদ্যালয়  দেওশ্রী সরকারি প্রাথমিক বিদ্যালয়  দেবদ্বার সরকারি প্রাথমিক বিদ্যালয়  হাতিয়া তারাচাপুর সরকারি প্রাথমিক বিদ্যালয়  মাধ্যমিক বিদ্যালয়  ধর্মরায় রামধন উচ্চ বিদ্যালয়  গোপালাশ্রম ভৈরব চন্দ্র উচ্চ বিদ্যালয়  বাউসা উচ্চ বিদ্যালয়  নাজিরগঞ্জ উচ্চ বিদ্যালয়  মাদ্রাসা  সুখারী বাজার ইসলামিয়া দাখিল মাদ্রাসা   দর্শনীয় স্থান   মগড়া নদী   উল্লেখযোগ্য ব্যক্তি   খালেকদাদ চৌধুরী, বাংলা একাডেমী ও একুশে পদকপ্রাপ্ত লেখক নুরুল আমিন তালুকদার, প্রাক্তন সংসদ সদস্য  খাদিজা আমিন - সাবেক সংসদ সদস্য  হেলালুজ্জামান, বীর প্রতীক উপাধীপ্রাপ্ত মুক্তিযোদ্ধা   জনপ্রতিনিধি  বর্তমান চেয়ারম্যান: পদশূন্য। +চেয়ারম্যান মহোদয় গণের তালিকা:- ক্রমিক নাম মেয়াদ ১ ফজলুর রহমান  ১৯৭৩–১৯৭৭ ২ সৈয়দ আরজু মিয়া  ১৯৭৭–১৯৮৩ ৩ আব্দুল বারেক তালুকদার ১৯৮৩–১৯৮৮ ৪ মুর্তুজা আলী ১৯৮৮–১৯৯২ ৫ জয়নাল আবেদিন তহসিল ১৯৯২–১৯৯৭ ৬ সাজাহান কবির চাম্পা ১৯৯৭–২০০৩ ৭ আজিজুল হাসান খান দুলাল  ২০০৩–২০১১ ৮ সৈয়দ মোস্তফা আশরাফ কামাল তুহিন  ২০১১–২০১৬ ৯ কফিল উদ্দিন তালুকদার খোকন  ২০১৬–২০২১১০মোঃ শাহজাহান২০২১-২০২৪   আরও দেখুন   ময়মনসিংহ বিভাগ  নেত্রকোণা জেলা   তথ্যসূত্র   বিষয়শ্রেণী:আটপাড়া উপজেলার ইউনিয়ন
কালোগ্রীব খরগোশ বা দেশি খরগোশ () (বৈজ্ঞানিক নাম:Lepus nigricollis) হচ্ছে Leporidae পরিবারের Lepus গণের একটি লম্বা-লেজি ছোট স্তন্যপায়ী প্রাণী।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ৬৩-৬৪।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯২  বর্ণনা কালোগ্রীব খরগোশ একটি লম্বা-লেজি ছোট স্তন্যপায়ী প্রাণী। এদের চোখ বড়, কান দীর্ঘ ও লেজ খাটো। পুরুষ সাধারণত স্ত্রীর চেয়ে আকারে বড়। সামনের পায়ে আঙুল ৫টি কিন্তু পেছনের পায়ে ৪টি; নখর চাপা ও দীর্ঘাকার। প্রাপ্তবয়স্ক এই প্রজাতির খরগোশের মাথাসহ দেহের দৈর্ঘ্য ৫০ সেমি, চুলসহ খাটো লেজ ১০ সেমি, কান দৈর্ঘ্যে ১৩ সেমি ও চওড়ায় ৭ সেমি।  বিস্তৃতি কালোগ্রীব খরগোশ বাংলাদেশ ছাড়াও ভারত, নেপাল, ভুটান, পাকিস্তান, ইন্দোনেশিয়া ও শ্রীলংকায় পাওয়া যায়।  আরো দেখুন  বাংলাদেশের স্তন্যপায়ী প্রাণীর তালিকা খরগোশ এর ৫ টি গুরুত্বপূর্ণ তথ্য     তথ্যসূত্র   বিষয়শ্রেণী:ভারতের স্তন্যপায়ী বিষয়শ্রেণী:বাংলাদেশের স্তন্যপায়ী বিষয়শ্রেণী:নেপালের স্তন্যপায়ী বিষয়শ্রেণী:ভুটানের স্তন্যপায়ী বিষয়শ্রেণী:পাকিস্তানের স্তন্যপায়ী বিষয়শ্রেণী:ইন্দোনেশিয়ার স্তন্যপায়ী বিষয়শ্রেণী:শ্রীলঙ্কার স্তন্যপায়ী বিষয়শ্রেণী:খরগোশ বিষয়শ্রেণী:তৃণভোজী প্রাণী বিষয়শ্রেণী:তৃণভোজী বিষয়শ্রেণী:১৮২৩-এ বর্ণিত স্তন্যপায়ী বিষয়শ্রেণী:দক্ষিণ এশিয়ার স্তন্যপায়ী
লোর্না জরিনা আপন্টে (জন্ম ১১ মে, ১৯৮৩), যিনি কেবল লোর্না নামেই বেশি পরিচিত, একজন পানামীয় র‌্যাপার। তিনি তার " পাপি চুলো... " গানের জন্য সবচেয়ে বেশি পরিচিত, যেটি ফ্রান্স (#১), ইতালি (#২) এবং বেলজিয়াম (#৪) এর চার্টে সফলভাবে আত্মপ্রকাশ করেছিল। "Papi Chulo (Apaga La Luz)", in various Singles Charts Lescharts.com (Retrieved April 6, 2008)  ১৯ বছর বয়সে, আপন্টে সিদ্ধান্ত নেন যে তিনি একজন গায়িকা এবং একক শিল্পী হতে চান এবং তাই তিনি খুজতে থাকেন এবং পেয়েও যান এমন একজন সঙ্গীত প্রযোজক এবং ডিজে যিনি একটি গান রেকর্ড করতে ইচ্ছুক। এই প্রযোজকের সাহায্যে, তিনি পানামা সিটিতে সংগঠিত নতুন গায়কদের জন্য একটি প্রতিভা অন্বেষণ প্রতিযোগিতায় প্রবেশ করেন যা তিনি জিতেছিলেন। এটি আপন্তেকে একটি একক রেকর্ড করার সুযোগ দেয়. শীঘ্রই, তিনি পানামার একজন প্রযোজক এল চম্বোর সাথে কাজ করার সুযোগ পান। ২০০৫ সালে, আপন্তে বিলবাওতে জোরোজাউরে নামক একটি উৎসবে উপস্থিত হওয়ার কথা ছিল, কিন্তু তার পরিবর্তে, রেকর্ড কোম্পানি তার অন্য একজনকে পাঠিয়ে দাবি করে যে লর্না স্বাস্থ্য সম্পর্কিত সমস্যার কারণে ছুটি নেওয়ার সিদ্ধান্ত নিয়েছেন। ব্যাকিং গায়কও আপন্তেকে ছাপিয়ে সাক্ষাৎকার দিয়েছেন।    তথ্যসূত্র   বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পানামীয় গায়িকা বিষয়শ্রেণী:পানামা সিটির সঙ্গীতজ্ঞ
সারাহ জেসিকা পার্কার () (জন্ম: মার্চ ৩, ১৯৬৫) হলেন একজন আমেরিকান অভিনেত্রী, চলচ্চিত্র প্রযোজক এবং ডিজাইনার।   প্রাথমিক জীবন  সারাহ জেসিকা পার্কার নেলসনভিলে, ওহিওতে জন্মগ্রহণ করেন। তিনি 'বারবারা পার্কার' এর কন্যা, যিনি একটি নার্সারি স্কুল অপারেটর এবং শিক্ষক ছিলেন, এবং তার বাবা 'স্টিফেন পার্কার' ছিলেন একজন উদ্যোক্তা এবং সাংবাদিক। তিনি তার বাবা মায়ের আট সন্তানের মধ্যে একজন এবং তার বাবার 'বিচ্ছেদের পর, তার মা দ্বিতীয় বিয়ে করেন 'পল ফরস্ট' এর সাথে, যিনি একজন ট্রাকের চালক ও অ্যাকাউন্ট নির্বাহী, তিনি ছোটবেলা থেকে পার্কারের জীবনের একটা অংশ ছিলেন।   তথ্যসূত্র   বহিঃসংযোগ        Official Website: Sarah Jessica Parker Fragrances   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ওহাইওর অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহিক) বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক) বিজয়ী বিষয়শ্রেণী:ইউনিসেফের শুভেচ্ছাদূত বিষয়শ্রেণী:মার্কিন ইহুদি অভিনেত্রী বিষয়শ্রেণী:জার্মান বংশোদ্ভূত অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:ইহুদি সঙ্গীতশিল্পী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহ� বিষয়শ্রেণী:সিনসিনাটি বিশ্ববিদ্যালয়ের প্রাক্তন শিক্ষার্থী বিষয়শ্রেণী:হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বি� বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহ� বিষয়শ্রেণী:হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বি�
মান্দাকিনী (জন্ম: ৩০শে জুলাই ১৯৬৩; ইয়াসমিন জোসেফ নামেও পরিচিত) হলেন একজন প্রাক্তন বলিউড অভিনেত্রী। ১৯৮৫ সালে রাম তেরি গঙ্গা ময়লি নামক বলিউড চলচ্চিত্রে তাঁর অভিনয়ের জন্য তিনি সবচেয়ে বেশি স্মরণীয় হয়ে আছেন।   প্রারম্ভিক জীবন  মন্দাকিনী ১৯৬৩ সালের ৩০শে জুলাই তারিখে ভারতের উত্তর প্রদেশের মিরাটে একটি অ্যাংলো-ভারতীয় পরিবারে জন্মগ্রহণ করেছিলেন। জন্মের সময় তাঁর নাম ছিল ইয়াসমিন ঠাকুর। তাঁর বাবার নাম জোসেফ, যিনি একজন ব্রিটিশ এবং তাঁর মা একজন মুসলিম।   কর্মজীবন  মীরাট থেকে অচেনা মেয়ে হিসাবে তাঁর কর্মজীবনের যাত্রা শুরু করে ইয়াসমিন জোসেফ কমপক্ষে তিনজন চলচ্চিত্র নির্মাতার চলচ্চিত্রে অভিনয়ের প্রস্তাব প্রত্যাখ্যান করেছিলেন। অতঃপর রঞ্জিত ভার্ক তাঁর নাম বদলে মন্দাকিনী রেখেছিলেন এবং তাঁকে মজলুম নামক একটি চলচ্চিত্রে অভিনয়ের জন্য চুক্তিবদ্ধ করেছিলেন। এই চলচ্চিত্রটি শুরুর আগেই, রাজ কাপুর তাঁকে মাত্র ২২ বছর বয়সে খুঁজে বের করেছিলেন এবং ১৯৮৫ সালে তাঁর কনিষ্ঠ পুত্র রাজীব কাপুরের বিপরীতে তাঁর পর্দা নাম "মন্দাকিনী" নিয়ে রাম তেরি গঙ্গা ময়লি নামক চলচ্চিত্রের একটি প্রধান চরিত্রে অভিনয়ের জন্য চুক্তিবদ্ধ করেছিলেন। এই চলচ্চিত্রটি একটি অতি জনপ্রিয় চলচ্চিত্র ছিল এবং এটি মন্দাকিনীকে "সেরা অভিনেত্রী" বিভাগে ফিল্মফেয়ার পুরস্কার জয়লাভ করতে সাহায্য করেছিল। এই চলচ্চিত্রের দুটি দৃশ্যে তাঁকে আংশিক নগ্ন অবস্থায় দেখা যাওয়ার পরে তিনি আলোড়ন সৃষ্টি করেছিলেন। মন্দাকিনী আরও বেশ কয়েকটি ব্যবসায়িকভাবে সফল চলচ্চিত্রে অভিনয় করেছিলেন; যার মধ্যে মিঠুন চক্রবর্তীর সাথে ডান্স ডান্স, আদিত্য পঞ্চোলির সাথে কাহাঁ হ্যায় কানুন এবং গোবিন্দের সাথে পেয়ার করকে দেখো উল্লেখযোগ্য। তবে তিনি তাঁর প্রথম চলচ্চিত্রের মতো সাফল্য আর কখনও পাননি।  ১৯৮৯ সালের পরে, মন্দাকিনী রহস্যজনকভাবে চলচ্চিত্রের জন্য চুক্তি করা বন্ধ করে দিয়েছিলেন, যদিও ১৯৯০ সালে তাঁর বেশ কয়েকটি চলচ্চিত্র মুক্তি পেয়েছিল, কিন্তু শেষ পর্যন্ত বলিউড থেকে অদৃশ্য হয়ে গিয়েছিলেন। নব্বইয়ের দশকের গোড়ার দিকে, ভয়ঙ্কর গুন্ডা দাউদ ইব্রাহিমের উপস্থিতিতে মন্দাকিনীর কিছু ছবি বের হওয়া শুরু হয়েছিল। গুজব শোনা যাচ্ছিল ইতোমধ্যে তাঁদের মধ্যে একটি সম্পর্ক তৈরি হয়েছে। এই ছবিগুলো কেবল আগুনে ঘি-এর কাজ করেছিল। অনেকগুলো তত্ত্বের মধ্যে একটি ছিল যে বলিউডে প্রতি তীব্র আগ্রহী এবং চলচ্চিত্রের মাধ্যমে অর্থোপার্জনকারী ইব্রাহিম রাজীব কাপুরকে মন্দাকিনীকে অভিনয়ের জন্য চাপ দিয়েছিলেন এবং তিনি ছিলেন তাঁর উপপত্নী। পরে অভিযোগ করা হয়েছিল যে তিনি তাঁর সাথে থাকার জন্য দুবাই চলে এসেছিলেন।  মন্দাকিনী দাউদের সাথে তাঁর সম্পর্ককে যুক্ত করে এ সমস্ত গুজবকে তীব্রভাবে অস্বীকার করেছিলেন। তিনি উক্ত সময়ে অত্যন্ত জনপ্রিয় ছিলেন।I'm not Dawood's moll: Mandakini. Timesofindia.indiatimes.com (24 February 2005). Retrieved on 2 September 2012. তিনি দাউদের সাথে বন্ধুত্বপূর্ণ সম্পর্ক থাকার কথা স্বীকার করার সময়, তিনি দাবি করেছিলেন যে তাঁরা একে অপরকে ব্যক্তিগতভাবে চেনে না, দম্পতি হওয়া তো দূরের কথা।   তথ্যসূত্র    বহিঃসংযোগ         ফেসবুকে মন্দাকিনীর প্রোফাইল  বিষয়শ্রেণী:ইঙ্গ-ভারতীয় ব্যক্তিত্ব বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:উত্তরপ্রদেশের অভিনেত্রী বিষয়শ্রেণী:ভারতীয় বৌদ্ধ বিষয়শ্রেণী:বৌদ্ধ কর্মী বিষয়শ্রেণী:ইংরেজ বংশোদ্ভূত ভারতীয় ব্যক্তি বিষয়শ্রেণী:ভারতীয় চলচ্চিত্রে ইউরোপীয় বংশোদ্ভূত অভিনেত্রী
সালহে বিন মুহাম্মদ আল বুদাইর (জন্ম হফুফ, ১৯৭০) হলেন মসজিদে নববীর বর্তমান ইমাম ও মদিনার উচ্চ আদালতের একজন বিচারক। এছাড়াও, তিনি ২০০৫ ও ২০০৬ সালে মসজিদে হারামে তারাবির নামাজের ইমামতি করেছিলেন।   শিক্ষা  মার্চ ২০২৩ সালে, তিনি কিং ফয়সাল বিশ্ববিদ্যালয় ইসলামিক শিক্ষা বিভাগ থেকে ফিকহ (ইসলামী আইনশাস্ত্র)-এর ওপর পিএইচডি ডিগ্রি অর্জন করেন। তার থিসিসের শিরোনাম ছিল: "আল-তাইসির লি মা'আনি আল-জাম' আল-কাবির লি আলি বিন খলিল বিন আলি আদ-দিমাশকি আল-হানাফি"।   তথ্যসূত্র   বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:সুন্নি ইমাম বিষয়শ্রেণী:সৌদি আরবীয় সুন্নি ইসলাম ধর্মের পণ্ডিত বিষয়শ্রেণী:সৌদি ইমাম বিষয়শ্রেণী:ইসলামি আইনশাস্ত্রের মুসলিম আলেম বিষয়শ্রেণী:শরিয়া বিচারক বিষয়শ্রেণী:ইমাম মুহাম্মদ ইবনে সৌদ ইসলামি বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ইমাম বিষয়শ্রেণী:২১শ শতাব্দীর ইমাম
জ্যনভিয়েভ ব্যুজো (; জন্ম ১ জুলাই ১৯৪২) হলেন একজন কানাডীয় অভিনেত্রী। তিনি অ্যান অব দ্য থাউজেন্ড ডেজ (১৯৬৯) চলচ্চিত্রে অ্যান বলেইন চরিত্রে অভিনয়ের জন্য সর্বাধিক পরিচিত। এই কাজের জন্য তিনি নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য চলচ্চিত্র হল দ্য ট্রোজান উইমেন (১৯৭১), আর্থকোয়াক (১৯৭৪), অবসেশন (১৯৭৬), কোমা (১৯৭৮), মার্ডার বাই ডিক্রি (১৯৭৯), টাইটরোপ (১৯৮৪), চুজ মি (১৯৮৪), ডেড রিঙ্গারস (১৯৮৮), দ্য হাউজ অব ইয়েস (১৯৯৭), ও স্টিল মাইন (২০১২)।  প্রারম্ভিক জীবন ব্যুজো ১৯৪২ সালের ১লা জুলাই কেবেকের মন্ট্রিয়লে জন্মগ্রহণ করেন। তার মাতা লরেত (বিবাহপূর্ব কাভানাফ) একজন গৃহপরিচারিকা ছিলেন, এবং পিতা জোসেফ ফিরমিন ব্যুজো একজন বাস চালক ছিলেন। তিনি ফরাসি কানাডীয় বংশোদ্ভূত এবং তার কিছু পূর্বপুরুষ আইরিশও ছিলেন।  ব্যুজো ১২ বছর কঠোর কনভেন্ট শিক্ষা অর্জন করেন। তিনি এই শিক্ষা অপছন্দ করতেন। তিনি মার্সেল প্যাগনলের "ফ্যানি পড়ার জন্য কনভেন্ট থেকে বহিষ্কৃত হন।What Is a Bujold? Hard to Circumscribe। লস অ্যাঞ্জেলেস টাইমস। ১ ডিসেম্বর ১৯৭৪। এরপর তিনি মন্ট্রিয়ল কনজারভেটরি অব ড্রামাটিক আর্টে যোগ দেন,  কর্মজীবন কানাডায় তিনি পল আলমন্ডের রচনা ও পরিচালনায় নির্মিত ইসাবেল (১৯৬৮) চলচ্চিত্রে অভিনয় করেন। এটি প্রধান কোন হলিউড স্টুডিও কর্তৃক পরিবেশিত প্রথমদিকের কানাডীয় চলচ্চিত্রের একটি। এই চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে কানাডিয়ান চলচ্চিত্র পুরস্কার অর্জন করেন।  তিনি রিচার্ড বার্টনের বিপরীতে চার্লস জ্যারটের অ্যান অব দ্য থাউজেন্ড ডেজ (১৯৬৯) চলচ্চিত্রে অ্যান বোলিন চরিত্রে অভিনয় করে আন্তর্জাতিক স্বীকৃতি অর্জন করেন। প্রযোজক হ্যাল বি. ওয়ালিস ইসাবেল চলচ্চিত্রে তার অভিনয় দেখে তাকে এই চরিত্রের জন্য বাছাই করেন।জনসন, প্যাট্রিশিয়া (২০ জুলাই ১৯৬৯)। "Burton Plays Pre-Tyrant Henry VIII"। লস অ্যাঞ্জেলেস টাইমস। ইউনিভার্সাল পিকচার্স কর্তৃক চলচ্চিত্রটি মুক্তি দেওয়া হয়, যারা ব্যুজোর সাথে তিন বছরের চুক্তি স্বাক্ষর করে। এই কাজের জন্য তিনি নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।  তিনি ক্যাথরিন হেপবার্ন, ভানেসা রেডগ্রেভ ও আইরিন প্যাপাসের সাথে মাইকেল ক্যাকোয়ানিসের চলচ্চিত্র দ্য ট্রোজান উইমেন (১৯৭১)-এ গ্রিক দেবী ক্যাসান্ড্রা চরিত্রে অভিনয় করেন। চলচ্চিত্রটির স্পেনে ধারণ করা হয়েছিল। কানাডায় তিনি আলমন্ডের জার্নি (১৯৭২) চলচ্চিত্রে জন ভার্ননের সাথে অভিনয় করে আরেকটি কানাডিয়ান চলচ্চিত্র পুরস্কার অর্জন করেন। ১৯৭৩ সালে তিনি ক্লোদ জুত্রার কামুরাস্কা'' চলচ্চিত্রে অভিনয় করে শ্রেষ্ঠ অভিনেত্রী বিভাগে তার তৃতীয় কানাডিয়ান চলচ্চিত্র পুরস্কার অর্জন করেন।  ব্যক্তিগত জীবন ব্যুজো ১৯৬৭ সালে পরিচালক পল আলমন্ডের সাথে বিবাহবন্ধনে আবদ্ধ হন। ১৯৭৪ সালে আলমন্ডের সাথে তার বিবাহবিচ্ছেদ ঘটে।  তথ্যসূত্র  বহিঃসংযোগ     The Canadian Film Encyclopedia  বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর কানাডীয় অভিনেত্রী বিষয়শ্রেণী:২১শ শতাব্দীর কানাডীয় অভিনেত্রী বিষয়শ্রেণী:কানাডীয় কণ্ঠাভিনেত্রী বিষয়শ্রেণী:কানাডীয় চলচ্চিত্র অভিনেত্রী বিষয়শ্রেণী:কানাডীয় টেলিভিশন অভিনেত্রী বিষয়শ্রেণী:কানাডীয় মঞ্চ অভিনেত্রী বিষয়শ্রেণী:কানাডীয় রোমান ক্যাথলিক বিষয়শ্রেণী:মন্ট্রিয়লের অভিনেত্রী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী বিষয়শ্রেণী:আইরিশ বংশোদ্ভূত কানাডীয় ব্যক্তি
পানি লজ্জাবতী, (), Neptunia oleracea হচ্ছে জলে জন্মানো উদ্ভিদ।পাতা দেখতে লজ্জাবতী পাতার মত এবং কোনো স্পর্শ পেলেই লজ্জাবতি পাতার মত গুঁটিয়ে যায়। কাণ্ডে একপ্রকার সাদা রঙের ফমের মত হয় যা মাছে খাদ্য। ফুল হলুদ কমলা। আগে অনেক পুকুরে দেখা যেত এখন তেমন চোখে পড়ে না।  চিত্রশালা  তথ্যসূত্র  বহিঃসংযোগ  The Vegetable Sector in Thailand  বিষয়শ্রেণী:নেপচুনিয়া ওলিরাসিয়া বিষয়শ্রেণী:বাংলাদেশের উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:এশীয় সবজি বিষয়শ্রেণী:ভোজ্য কলাই
২০১৩ সাল থেকে ভারতের গুজরাত রাজ্যের বিভিন্ন শহরে এলজিবিটি গৌরবযাত্রা অনুষ্ঠিত হচ্ছে। প্রথম এলজিবিটি গৌরবযাত্রা ২০১৩ সালের ৬ অক্টোবর সুরতে অনুষ্ঠিত হয়। তারপর থেকে রাজ্যের গৌরবযাত্রাগুলো আহমেদাবাদ এবং বড়োদরায় অনুষ্ঠিত হয়ে আসছে।  ইতিহাস   ২০১৩  গুজরাতের প্রথম গৌরবযাত্রা ২০১৩ সালের ৬ অক্টোবর সুরতে অনুষ্ঠিত হয়। এই গৌরবযাত্রাটি এলজিবিটি কর্মী স্বাগত শাহ দ্বারা আয়োজিত হয়। এতে গুজরাত এবং মুম্বই থেকে ১৫০ জনেরও বেশি অংশগ্রহণকারী অংশগ্রহণ করেন। গৌরবযাত্রাটি নিউ সিভিল কোর্ট থেকে শুরু হয়ে কার্গিল চকে গিয়ে শেষ হয়। ১ ডিসেম্বর আহমেদাবাদে দ্বিতীয় গৌরবযাত্রা অনুষ্ঠিত হয়। গৌরবযাত্রাটি আইটি ভবন থেকে শুরু হয়ে গান্ধী আশ্রমে গিয়ে শেষ হয়। আহমেদাবাদের মেয়র মীনাক্ষীবেন পাটেল প্রধান অতিথি হিসেবে উপস্থিত ছিলেন এবং গৌরবযাত্রার সূচনা করেন। অংশগ্রহণকারীদের মধ্যে ছিলেন বিদ্যালয়ের শিক্ষার্থী, আইআইএমএ-এর শিক্ষার্থী এবং এলজিবিটিকিউ ব্যক্তিদের অভিভাবকগণ মানবেন্দ্র সিং গোহিল এই গৌরবযাত্রায় অংশগ্রহণ করেননি এবং তিনি বলেন যে, পশ্চিমাদের অনুকরণ করা উচিত নয়।  ২০১৪  ২০১৪ সালের ৩০ নভেম্বর বড়োদরা শহরে গেন্ডা চক্র থেকে চাকলি চক্র পর্যন্ত গৌরবযাত্রার আয়োজন করা হয়। ২৯ নভেম্বর - কাশিশ গৌরব চলচ্চিত্র উৎসবে প্রদর্শিত সেরা চলচ্চিত্র 'বেস্ট অব কাশিশ' চলচ্চিত্র প্যাকেজ - প্রদর্শিত হয়, তারপরে ইলোরা উদ্যান এলাকার স্বস্তিক মিলনায়তনে বড়োদরার স্থানীয় প্রতিভা প্রদর্শনের মাধ্যমে নৃত্য, সঙ্গীত এবং অন্যান্য শিল্প পরিবেশনা অনুষ্ঠিত হয়। ১ ডিসেম্বর আহমেদাবাদে বাটা হাউজ থেকে আয়কর চক্র পর্যন্ত আরেকটি গৌরবযাত্রা অনুষ্ঠিত হয়। আহমেদাবাদে অনুষ্ঠিত দ্বিতীয় গৌরবযাত্রায় ৩০০ জনেরও বেশি মানুষ অংশগ্রহণ করেন।  ২০১৮  ২০১৮ সালের ২৪ ফেব্রুয়ারি ৪ বছর পর আহমেদাবাদে গৌরবযাত্রা অনুষ্ঠিত হয়। এই পদযাত্রাটি কানোরিয়া সেন্টার ফর আর্টস থেকে শুরু হয়ে দর্পণা একাডেমি অব পারফর্মিং আর্টসে গিয়ে শেষ হয় এবং এতে ২০০ জন অংশগ্রহণকারী অংশগ্রহণ করেন। গৌরবযাত্রার একদিন আগে "সম্বন্ধ" নামে একটি কুইয়ার সম্মেলনও আয়োজন করা হয়। ১ জুলাই বড়োদরা শহর বড়োদরা সম্মান যাত্রার ব্যানারসহ একটি গৌরবযাত্রার আয়োজন করে। গৌরবযাত্রাটি ডেইরি ডেন চক্র থেকে শুরু হয়ে যোগ নিকেতনে গিয়ে শেষ হয়।  ২০১৯  ২০১৯ সালের ২৪ ফেব্রুয়ারি অঙ্কুর চর রাস্তা থেকে দর্পণা একাডেমি পর্যন্ত আহমেদাবাদ গৌরবযাত্রা অনুষ্ঠিত হয়। গৌরবযাত্রা উদযাপনের অংশ হিসেবে "সম্বন্ধ: ভিন্নমতাবলম্বী নকশা" শীর্ষক একটি প্যানেল আলোচনা অনুষ্ঠিত হয়।  তথ্যসূত্র   বিষয়শ্রেণী:গুজরাতি সংস্কৃতি বিষয়শ্রেণী:২০১৩-এ প্রতিষ্ঠিত পুনরাবৃত্ত ঘটনা বিষয়শ্রেণী:২০১৩-এ গুজরাতে প্রতিষ্ঠিত বিষয়শ্রেণী:ভারতের গৌরবযাত্রা
কুহ কায়েন দুর্গ বা কায়েনের গালেহ-কুহ () দক্ষিণ খোরাসান প্রদেশের কায়েন কাউন্টিতে অবস্থিত একটি ঐতিহাসিক দুর্গ। এটি  হুসেন কাইনি দুর্গ (  ) নামেও পরিচিত। দুর্গটি আলামুত আমলের ইসমাইলিদের সময়কালে নির্মিত।  কুহিস্তানে তাদের সবচেয়ে গুরুত্বপূর্ণ দুর্গগুলির মধ্যে অন্যতম প্রধান দুর্গ ছিল এটি।   তথ্যসূত্র   বিষয়শ্রেণী:ইরানের দুর্গ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিবরণ    Fair use for মেঘের পরে মেঘ  This image is being linked here; though the picture is subject to copyright, I (Hemayet talk) feel it is covered by the U.S. fair use laws because:  It is a low resolution image of a VCD cover  It does not limit the copyright owners rights to sell the film in any way  It allows for identification of the film মেঘের পরে মেঘ  No free alternatives are possible  It illustrates the film in question  লাইসেন্স   বিষয়শ্রেণী:বাংলাদেশী চলচ্চিত্রের ডিভিডি প্রচ্ছদ
ভূ বিজ্ঞান মন্ত্রক ভারত সরকারের ভূ/পৃথিবী বিষয়ক গবেষণা বা পর্যালোচনার লক্ষ্যে গঠিত হয়। ২০০৬ সালে ভারত আবহাওয়া অধিদফতর, জাতীয় মাঝারি পরিসীমা আবহাওয়ার পূর্বাভাস কেন্দ্র, ভারতীয় ক্রান্তীয় আবহাওয়া  প্রতিষ্ঠান , পৃথিবী  ঝুঁকি মূল্যায়ন কেন্দ্র এবং মহাসাগর উন্নয়ন মন্ত্রক এর সমন্বয়ে গঠিত হয়।   উল্লেখযোগ্য মন্ত্রী    কপিল সিব্বল  জিতেন্দ্র সিং   মন্ত্রক অধীনে প্রতিষ্ঠানসমূহ    জাতীয় উপকূলীয় গবেষণা কেন্দ্র  জাতীয় ভূকম্পবিদ্যা কেন্দ্র   ইন্ডিয়ান ন্যাশনাল সেন্টার ফর ওশান ইনফরমেশন সার্ভিসেস  রাষ্ট্রীয় মেরুদেশীয় এবং মহাসাগর গবেষণা কেন্দ্র  জাতীয় মহাসাগর প্রযুক্তি ইনস্টিটিউট  সেন্টার ফর মেরিন লিভিং রিসোর্সেস এবং ইকোলজি  জাতীয় ভূ বিজ্ঞান গবেষণা কেন্দ্র  ইন্ডিয়ান ইনস্টিটিউট অফ ট্রপিক্যাল মেটিওরোলজি  ভারতীয় মৌসুম বিজ্ঞান বিভাগ  ইন্ডিয়ান ন্যাশনাল সেন্টার ফর ওশান ইনফরমেশন সার্ভিসেস  ন্যাশনাল সেন্টার ফর মিডিয়াম রেঞ্জ ওয়েদার ফরকাস্টিং   তথ্যসূত্র   বিষয়শ্রেণী:ভারত সরকারের মন্ত্রক বিষয়শ্রেণী:ভূবিজ্ঞান সংস্থা বিষয়শ্রেণী:ভারতে বিজ্ঞান ও প্রযুক্তি
ফকির আলমগীর (২১ ফেব্রুয়ারি ১৯৫০ – ২৩ জুলাই ২০২১) ছিলেন বাংলাদেশের একজন প্রখ্যাত সংগীতশিল্পী। গণসংগীত ও দেশীয় পপ সংগীতে তার ব্যাপক অবদান রয়েছে। তিনি ঋষিজ শিল্পী গোষ্ঠীর প্রতিষ্ঠাতা। ১৯৯৯ সালে তিনি বাংলাদেশ সরকার কর্তৃক একুশে পদকে ভূষিত হন।   জন্ম ও কৈশোর  ফকির আলমগীর ১৯৫০ সালের ২১ ফেব্রুয়ারি ফরিদপুরের ভাঙ্গা থানার কালামৃধা গ্রামে জন্মগ্রহণ করেন।ফকির আলমগীরের জন্মদিন আজ, দৈনিক জনকণ্ঠ তার পিতা মরহুম মোঃ হাচেন উদ্দিন ফকির (ইন্তেকাল: ২৩ এপ্রিল,১৯৮৯ ইং), মরহুমা মা বেগম হাবিবুন্নেছা (ইন্তেকাল:৩ নভেম্বর,১৯৯৯ ইং)। ফকির আলমগীর কালামৃধা গোবিন্দ হাই স্কুল থেকে ১৯৬৬ মাধ্যমিক পরীক্ষায় উত্তীর্ণ হয়ে জগন্নাথ কলেজে ভর্তি হন।   শিক্ষা ও কর্মজীবন  জগন্নাথ কলেজ থেকে স্নাতক ডিগ্রী নিয়ে পরবর্তী পর্যায়ে ঢাকা বিশ্ববিদ্যালয় থেকে সাংবাদিকতায় এমএ পাস করেন। ১৯৬৬ সালে পূর্ব পাকিস্তান ছাত্র ইউনিয়নের (বর্তমানে বাংলাদেশ ছাত্র ইউনিয়ন) সদস্য হিসেবে ছাত্র রাজনীতিতে প্রবেশ করেন। এরই ধারাবাহিকতায় ক্রান্তি শিল্পী গোষ্ঠী ও গণশিল্পী গোষ্ঠীর সদস্য হিসেবে ষাটের দশকে বিভিন্ন আন্দোলন সংগ্রামের মধ্য দিয়ে সংগীত বলয়ে প্রবেশ করেন। ’৬৯-এর গণঅভ্যুত্থানে এক বিশেষ ভূমিকা পালন করেন। ১৯৭১-এর মুক্তিযুদ্ধে শিল্পী একজন শব্দ সৈনিক হিসেবে স্বাধীন বাংলা বেতার কেন্দ্রে যোগ দেন।   উল্লেখযোগ্য গান  thumbnail|বাংলাদেশে জাতীয় জাদুঘর আয়োজিত সংগীতানুষ্ঠানে শুভেচ্ছা বক্তব্য রাখছেন ফকির আলমগীর (২৪ ফেব্রয়ারী ২০১৭)  ও সখিনা গেছোস কিনা ভুইলা আমারে  নাম তার ছিল জন হেনরি  মায়ের একধার দুধের দাম  বই আলমগীর একজন লেখকও ছিলেন। তিনি ১৯৮৪ সালে তার প্রথম বই চেনা চায়না প্রকাশ করেন। তার পরবর্তী দু'টি বইয়ের নাম ছিল মুক্তিযুদ্ধের স্মৃতি বিজয়ের গান এবং গণ সংগীতের অতীত ও বর্তমান। ২০১৩ সালে তিনি ৩টি বই প্রকাশ করেন - অমর কথা, যারা আছে হৃদয় পটে এবং স্মৃতি আলাপনে মুক্তিযুদ্ধ। তিনি মোট নয়টি বই রচনা করেছেন।  আবহমান বাংলার লোকসংগীত (২০২০)  পুরস্কার  একুশে পদক  ভাসানী পদক  সিকোয়েন্স সম্মাননা পদক  মৃত্যু ২৩ জুলাই ২০২১ খ্রিস্টাব্দে ৭১ বছর বয়সে ফকির আলমগীর মৃত্যু বরণ করেন। ১৪ জুলাই ২০২১ খ্রিস্টাব্দে তার করোনাভাইরাসের সংক্রমণ ধরা পরে। শ্বাসকষ্ট বাড়তে থাকলে পরদিন তাকে হাসপাতালে ভর্তি করা হয়। ফুসফুস সংক্রমণের পাশাপাশি রক্তে সংক্রমণ ছড়িয়ে পড়ে। ২৩ জুলাই রাত সাড়ে ৯টার দিকে তিনি হার্ট অ্যাটাকে মৃত্যুবরণ করেন।   তথ্যসূত্র    বহিঃসংযোগ     বিষয়শ্রেণী:১৯৫০-এ জন্ম বিষয়শ্রেণী:২০২১-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাংলাদেশী লোকশিল্পী বিষয়শ্রেণী:বাংলাদেশী পপ সঙ্গীতশিল্পী বিষয়শ্রেণী:জগন্নাথ কলেজের প্রাক্তন শিক্ষার্থী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:একুশে পদক বিজয়ী বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু